JKW-KABUM-08-NYA-013-002-wylie
gsang 'dus lhan skyes kyi rjes gnang gi zin bris/ @#/_/gsang 'dus lhan skyes kyi rjes gnang gi zin bris nyung gsal bzhugs so/__/oM swa sti/__dpal gsang ba 'dus pa lhan cig skyes pa'i rjes gnang la gsum/__sbyor ba/__dngos gzhi/__rjes so/__/dang po ni stegs bu'i khar maN+Dal tshom bu gcig pa'i mdun du mchod gtor dang /__rang gi mdun du rdo rje dril bu/__nang mchod sogs bsham/__'gro rnams bsgral 'dod sogs kyi skyabs sems dang /__spro na tshogs bsags spyi ltar bya/__tshad med bzhi bsgom/__oM shUn+ya tA sogs/__stong pa'i ngang las srung 'khor chos 'byung sogs nas/__rjes chags kyi bde ba bsgom pa'i bar sgrub pa'i thabs rin chen 'byung gnas ltar bdag gi rnal 'byor gsal btab/__bzlas dmigs ni/__rang gi snying gar zla ba la hU~M/__de las sngags kyi phreng ba 'od zer dang bcas pa dpag tu med pa 'phros pas sangs rgyas kyi mdzad pa bsgrubs/__slar 'dus sa bon la thim pas rgyud byin gyis brlabs par bsams la bzlas pa ci nus bya/__mthar snod bcud thams cad 'od gsal stong pa nyid kyi dbyings su thim/__de las slar yang rang skad cig gis dpal gsang ba 'dus pa'i skur bsams la/__tshom bu oM AHbig+hAn ta kr-i ta hU~M gis bsang /__swa b+hA bas sbyang /__stong pa'i ngang las srung 'khor sogs nas dbur brgyan zhes pa'i bar bdag bskyed ltar gsal btab/__mchod pa bsang sbyang /__byin gyis brlabs la/__oM sarba ta thA ga ta ar+g+haM sogs kyis phyi mchod dang /__oM AHhU~M gis nang mchod phul/__mi bskyod rdo rje ye shes che/__/rdo rje dbyings ni mkha' chen po/__/rdo rje gsum mchog dkyil 'khor gsum/__/gsang ba'i dbyangs la phyag 'tshal lo/__/zhes pas bstod/__gtor ma bsang sbyang /__stong pa'i ngang las rlung me'i steng du a las ye shes kyi ka pA la yangs shing rgya che bar gtor ma sha lnga bdud rtsi lnga 'bru gsum gyis mtshan pa sbyangs rtogs sbar bas bdud rtsi'i rgya mtsho chen por gyur/__oM AHhU~M/__lan gsum gyis brlab/__snying po'i mthar 'bru gsum btags pa lan gsum sogs kyis phul/__gong ltar mchod bstod dang 'dod don gsol/__mdun bskyed la dmigs pa'i bzlas pa cung zad bya'o/__/gnyis pa ni/__slob ma rnams khrus byas gral du 'khod par sems bskyed gsal btab/__de la 'dir rnal 'byor chen po bla na med pa thabs kyi rgyud gdul bya 'dod chags can gtso bor 'dul ba dpal gsang ba 'dus pa la/__'phags yul du 'dus pa 'phags zhabs kyi lugs gnyis gtso bor gyur pa'i bka' srol mi 'dra ba nyi shu rtsa bzhi tsam byung bar grags shing /__gangs can gyi ljongs 'dir 'phags skor dang /__ye shes zhabs lugs gnyis grags che la/__gzhan yang shAn+ti pa/__rdo rje bzhad pa/__pad+ma badz+ra/__kun dga' snying po rnams kyi lugs kyang ci rigs par 'gyur pa las/__'dir sangs rgyas gnyis pa klu sgrub zhabs kyi dgongs pa dang mthun par/__grub pa'i slob dpon chen po sgeg pa'i rdo rjes legs par bkral ba'i dpal gsang ba 'dus pa lhan cig skyes pa'i rjes su gnang ba zab mo sgrub pa la/__slob dpon gyi bya ba rnams grub nas/__khyod rang rnams kyi ngo skal du gyur pa thog mar maN+Dal phul/__gsol 'debs nas brtsams te rjes gnang gi dngos gzhi spyi dang 'dra ba la/__thugs kyi rjes gnang phyag mtshan bstim pa nyid yin te/__kho bos byas pa'i ni ri ti pa'i lugs kyi byams pa'i rjes gnang la lha'i mtshan dang /__mngon rtogs/__sngags rnams kha spos pa tsam gyis kyang legs par 'grub bo/__/gsum pa ni/__tshom bu'i lha la mchod bstod/__nongs pa bshags/__ye shes pa gshegs/__dam tshig pa rang la bstim/__bsngo smon shis brjod spyi ltar bya'o/__/zhes pa'ang rang 'dra'i blo gros shin tu dman pa rnams la phan pa'i bsam pa kho nas bya bral ba mkhyen brtse'i dbang pos bris pa sarba su shri yo b+ha ba tu//____//__!_